kardosdrur/scandi-wiki huggingface dataset:
Prags lingvistiske kreds

Prags lingvistike kreds eller Pragskolen/Pragerskolen (tjekkisk Pražský lingvistický kroužek) er en gruppe af tjekkiske og udenlandske lingvister, litteraturkritikere og filologer. Kredsen blev grundlagt i 1926 og blev officielt registreret i 1930. Pragerskolen havde en meget stor indflydelse på verdens lingvistik før 2. Verdenskrig, og mange af dens teorier er stadig en stor inspiration for lingvister. Gruppen blev dannet af tjekkerne Vilém Mathesius, Jan Muchařovský, Bohuslav Havránek og Bohumil Trnka og af russiske emigranter som Roman Jakobson, Nikolaj Sergejevič Trubeckoj og Sergej Karcevskij.

I dag er Prags lingvistiske kreds en almennyttig forening, der sigter mod at bidrage til viden om sprog og dets tilknyttede tegnsystemer i henhold til funktionelle-strukturelle principper. Det arrangerer regelmæssige møder med foredrag og debatter, udgiver professionelle publikationer og arrangerer internationale begivenheder.

I begyndelsen mødtes disse sprog- og litteraturforskere uregelmæssigt og holdt foredrag og diskuterede, men efterhånden begyndte møderne at blive regulære, og så skabte medlemmerne Kredsen. Det første resultat af deres sammenarbejde hed Teser og udkom i 1929. Teser indeholdt de vigtigste hovedpunkter af deres indstilling til sprogforskning som fx studiet af sprog som et synkront, men også dynamisk system; funktionaliteten af en sprogenhed eller betydningen af sprogs sociale funktion.

Medlemmerne ville ændre lingvistikken kritisk. De arbejdede primært med begreber fra Saussures strukturalisme. De indførte hans bilaterale teori om et sprogtegn og de udviklede undervisningen af hans dikotomier som signifié (indhold) og signifiant (udtryk) eller langue og parole, og de prøvede at syntetisere dem.

Pragskolen havde stor betydning for etableringen af fonologi som en individuel videnskabelig disciplin. De fandt på et nyt koncept – den funktionelle synsvinkel, som siger at to lyd, som er akustisk forskellige, kan ses som et fonem fra den funktionelle synsvinkel.

Pragskolen arbejdede med lingvistisk funktionalisme (som inspirerede bl.a. Københavnerskolen grundlagt af Louis Hjelmslev og Viggo Brøndal). Deres funktionalisme havde to hovedpunkter: sproget skal opfattes som et ”funktionelt system”, og ved dets analyse skal der tages ”funktionel stilling”.

En af de mest indflydelsesrige medlemmer af kredsen var Vladimír Skalička som udviklede et moderne koncept for sprogtypologi. Han delte de forskellige verdenssprog i fem grupper efter deres egenskaber: flekterende, introflekterende, agglutinerende, isolerende og polysyntetiske sprog.

Referencer 

Sprogforskning
Etableret i 1926
EHF (elektromagnetiske spektrum)

EHF (Extremely High Frequency eller millimeterbølger) er betegnelsen for radiobølger med en frekvens (fra men ikke med) 30 GHz - 300 GHz med bølgelængder (fra men ikke med) 10 - 1 millimeter.

Millimeter radiobølger blev første gang undersøgt i 1890'erne er den indiske videnskabelige pioner Jagadish Chandra Bose.

Se også 
 Frekvensbånd

Radioteknik
Radiospektrum
Bose

Bose har flere betydninger:

 Bose Corporation - et audio selskab
 Bose (månekrater)
 Bose (film) - en 2004 Tamil-sproget film med Srikanth og Sneha
 Bose (efternavn) - et efternavn (og liste af mennesker med navnet)
 Baise eller Bose en by i Guangxi, Kina
 Bose, Polen
 Bose Monastic Community - et munke samfund ved Bose, Magnano, Biella, Italien.
Bose (efternavn)

Bose er et efternavn i bl.a. Indien og Tyskland.

Kendte personer med navnet
Amar Bose (1929-2013), MIT professor, grundlægger og var bestyrelsesmedlem i Bose Corporation.
Satyendra Nath Bose - (1. januar 1894 – 4. februar 1974) var indisk matematiker. Bose arbejdede sammen med Albert Einstein om teorier om elektromagnetisme.
Herbert von Bose - (16. marts 1893 i Strasbourg – 30. juni 1934 i Berlin) var en tysk embedsmand og politisk sekretær for Franz von Papen.
Subhash Chandra Bose - (23. januar 1897 – 18. august 1945) var en indisk politiker og tidligere leder af Kongrespartiet.
Rahul Bose - (født 27. juli 1967 i Bangalore) er en indisk skuespiller, filminstruktør og manuskriptforfatter.
Jagadish Chandra Bose - (30. november 1858 – 23. november 1937) kendt indisk videnskabsmand. Grundlægger af radiovidenskab.

Efternavne
Terahertz stråling

Terahertz stråling, Terahertz radiobølger, THF (Tremendously High Frequency), submillimeterbølger, T-stråler, T-bølger eller T-lux er betegnelsen for radiobølger med en frekvens (fra men ikke med) 300 GHz - 3 THz.

Introduktion 
Terahertz stråling ligger i det elektromagnetiske spektrum imellem infrarød stråling og mikrobølgestråling - og det deler nogle egenskaber med hver af disse. Ligesom infrarød og mikrobølge stråling udbreder terahertz stråling i line of sight og er ikke-ioniserende. Ligesom mikrobølge stråling kan terahertz stråling gennemtrænge mange former for elektrisk isolerende materialer. Terahertz stråling kan passerer gennem tøj, papir, pap, træ, murværk, plast og keramik. Penetreringsdybden er typisk mindre end mikrobølge stråling. Terahertz stråling kan med vanskelighed trænge gennem tåge og skyer og kan ikke trænge gennem flydende vand - eller metal.

Jordens atmosfære er en stærk absorber af terahertz stråling i de specifikke vanddampes absorptionsbånd, så terahertz stråling dæmpes så meget, at de ikke kan benyttes til langdistance kommunikation. Men ved afstande på op til ca. 10 meter er båndet anvendeligt til fx billeddannelse og til højbåndbredde trådløst datanet systemer, specielt indendørssystemer.

Kilder

Naturlige 
Terahertz stråling bliver udsendt som en del af sortlegeme stråling fra alle legemer med en temperatur større end omkring 10 kelvin.

Kunstig 
I 2012 var følgende kendte kilder til terahertz stråling:
 gyrotronen
 Schottky-diode multiplikatorer
 varaktor (varaktordiode) multiplikatorer
 quantum cascade laser
 fri elektron laser (FEL)
 synkrotron kilder
 photomixing kilder

I 2009 blev det opdaget at selve det at afrulle klisterbånd genererer ikke-polariseret terahertz stråling, med en smal top ved 2 THz og med en bredere top ved 18 THz. Hypotetisk forestiller man sig at mekanismen bag skabelsen af terahertz stråling er klisterbåndets triboelektriske effekt og den efterfølgende afladning; man formoder at processen involverer bremsestråling med absorption eller energy density focusing ved dielektrisk breakdown af a gas.

I 2011 producerede den japanske elektronikproducent Rohm og et forskningsteam ved Osaka University en mikrochip som kunne overføre 1,5 Gbit/s ved anvendelse af terahertz stråling.

I 2013 udviklede forskere ved Georgia Institute of Technology's Broadband Wireless Networking Laboratory og Polytechnic University of Catalonia en metode at lave en grafenradioantenne: En radioantenne som blev formet til grafenstrimler med 10 til 100 nanometers bredde og én mikrometer lang. Sådan en radioantenne kan udsende i terahertz frekvensintervallet.

Kilder/referencer

Se også 
 Frekvensbånd

Radioteknik
Radiospektrum
THF

THF har flere betydninger:
 Tremendously High Frequency
 Tetrahydrofuran - kemisk stof.
 Tetrahydrofolate - kemisk stof.
 THF - IATA lufthavn kode for Tempelhof International Airport.
Niels Bonde

Niels Bonde (født 1948) er en dansk dendrokronolog, ansat som seniorforsker ved Nationalmuseet. Han er magister i historie og europæisk etnologi fra Københavns Universitet. Han har siden 1976 arbejdet med dendrokronologi ved Nationalmuseet. Bonde har stået for årringsdateringer af centrale vikingetidsfund i Danmark som Trelleborg, Skuldelev-skibene fra Roskilde fjord, samt de norske skibsgrave fra Oseberg, Gokstad, Tune, Storhaug og Grønhaug.

Eksterne links 
 Nationalmuseets Naturvidenskabelige Undersøgelser 
 Presentasjon af Niels Bonde på natmus.dk 
 Rapporter fra det dendrokronologiske projekt "Med ryggen mot fjellet" 
 Hellig Olavs langskip, nrk.no

Historikere fra Danmark
Kaputu

Kaputu (tidligere New:Name, Embrace og A Sound) er en duo, bestående af søstrene Anilde og Azilda Kaputu. De er opvokset i Holstebro sammen med deres forældre og en yngre samt to ældre søstre. Embrace vandt den niende sæson af X Factor 2016, som den blot anden gruppe, der vandt denne konkurrence. I finalerunden, hvor de kæmpede imod Reem, sang de deres vindersang Commitment Issues. I finalerunden opnåede de 60% af seernes stemmer. Vinderpræmien er indspilning af en EP i London, hvor ét af numrene er skrevet af Julian Bunetta og John Ryan.

Diskografi

EP'er

Singler

Noter 

Popgrupper fra Danmark
Deltagere i X Factor (Danmark)
Musikgrupper fra 2016
SHF

SHF har flere betydninger:
 Super high frequency
 Société de l'histoire de France - et samfund dannet i 1833 til at studere fransk historie.
 Souther-Hillman-Furay Band - et midt-1970'er country-rock band
 Sheffield station - vis stationkode er SHF.
 Skara HF - håndbold klub i Skara, Sverige.
 Sydney Heritage Fleet - et skib preservation organisation i Sydney, Australien.
 IATA kode for Shihezi Huayuan Airport, Kina.
Leroy Sané

Leroy Sané (født 11. januar 1996 i Essen, Tyskland) er en tysk fodboldspiller der spiller som venstre flank hos Bundesliga klubben Bayern München

Eksterne henvisninger 

 Schalke 04 - Schalke04.de  på Schalke04.de

Fodboldspillere fra Tyskland
Fodboldspillere fra FC Schalke 04
Personer fra Essen
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Anthony Joshua

Anthony Oluwafemi Olasen Joshua (født 15. oktober 1989 i Watford) er en britisk professionel bokser. Han har været verdensmester, i vægtklassen sværvægt, hos forbundet IBF siden april 2016 og verdensmester hos WBA og IBO siden april 2017.

Den 31. marts 2018 tilføjede han WBO titlen med sin sejr over Joseph Parker Anthony Joshua fik sit første nederlag 1. juni 2019 i Madison Square Garden i mod Andy Ruiz og tabte dermed WBO, WBA, IBF og IBO sværvægt titlerne. Han genvandt dog sine titler i en umiddelbar revanche kamp den 7. december 2019.

Han har som professionel tidligere været både Britisk, Commonwealth og WBC International mester.

Han har vundet 22 af sine 25 kampe som professionel på knockout.

Som amatør tog han sølvmedaljen under verdensmesterskabet i boksning 2011, efter blandt andet at have knockout-besejret den regerende verdensmester og olympiske mester Roberto Cammarelle.

Året efter blev han olympisk mester ved OL i London

OL-medaljer 
  2012  London - Guld i boksning,

Professionelle Kampe

Referencer

Eksterne henvisninger 

 
 Profil hos British Amateur Boxing Association.

Boksere fra Storbritannien
Olympiske mestre fra Storbritannien
Deltagere for Storbritannien ved sommer-OL 2012
Boksere ved sommer-OL 2012
Medaljevindere ved sommer-OL 2012
VM i boksning 2011

Verdensmesterskabet i boksning 2011 blev afholdt i Heydar Aliyev Sports and Exhibition Complex i Baku, Aserbajdsjan fra 22. september til 10. oktober 2011.

Mesterskabet blev organiseret af det internationale amatørbokseforbund AIBA, og er det største VM i boksning efter at Milano i Italien afholdte tidernes største VM i 2009.

I Baku deltog 685 udøvere fra 127 lande.

Se også
 VM i boksning

Referencer

VM i boksning
Sport i 2011
Boksning i Aserbajdsjan
VM i boksning

Verdensmesterskabet i boksning er den største konkurrence udenfor OL for amatørboksere og er organiseret af det internationale bokseforbund AIBA. Konkurrencen bliver afholdt hvert andet år. Den første udgave af turneringen fandt sted i Havanna på Cuba, fra den 17. til 30. august 1974. Antallet af vægtklasser blev før verdensmesterskabet i 2003 reduceret fra tolv til elleve, og vægtklassen superweltervægt fjernet. Kvindernes mesterskab blev først i 2001 i Scranton i USA.

Mænd

Kvinder

Eksterne henvisninger 
 AIBA 
 Wettkampfresultate iat.uni-leipzig.de
 World Championships
Kliplev Kirke

Kliplev kirke blev opført i det 15. århundrede i gotisk stil, men er gradvist blevet ombygget i barok.

Eksterne henvisninger 

 Om Kliplev Kirke af Grænseforeningen
 Kliplev Kirke hos KortTilKirken.dk

Kirker i Aabenraa Kommune
Kirker i Haderslev Stift
Kirker i Aabenraa Amt
Maria Clementina af Østrig (1798-1881)

Maria Clementina af Østrig (1. marts 1798 – 3. september 1881) var en østrigsk ærkehertuginde, der var datter af kejser Frans 1. af Østrig. Hun blev gift med Prins Leopold af Bourbon-Begge Sicilier, fyrste af Salerno, yngste søn af kong Ferdinand 1. af Begge Sicilier.

Se også 

 Kongeriget Begge Sicilier

Huset Habsburg-Lothringen
Personer fra Wien
Ærkehertuginder af Østrig
Happy Fool

Happy Fool er det tredje studiealbum fra den danske popgruppe Zididada. Det blev udgivet den 30. september 2002. Albummet nåede seks uge på Hitlistens Album Top-40 med nummer 17 som højeste placering. Albummet indeholder bl.a. de to hits "Walking On Water" og "Happy Fool".

Udgivelsen blev fulgt op af en turne.

Spor 
 "Walking On Water"
 "Happy Fool"
 "Don't Believe"
 "Fake It"
 "She Has The Most Of It"
 "Save Me Tonight"
 "Bye Bye"
 "Everytime"
 "Lean On"
 "It's Gonna Be Allright"
 "Bob"
 "Mr. Dee's Blues"
 "Untitled"

Referencer

Eksterne henvisninger 
Happy Fool på Discogs

Zididada-album
Album fra 2002
Ligusticabi

Ligusticabien, også kendt som den italienske bi eller liguriabien (latin: Apis mellifera ligustica), er en underart af den vestlige honningbi (Apis mellifera).

Ligusticabien menes at stamme fra fastlandsdelen af Italien, syd for Alperne, og nord for Sicilien. Underarten kan have overlevet den sidste istid i Italien.
Den er genetisk en anden underart end den, der kommer fra den iberiske halvø og fra Sicilien. Det er den mest udbredte af alle honningbier, og har vist sig god til at tilpasse sig de fleste klimaer - fra subtropiske til kolde temperaturer, men klarer sig dårligere i fugtige tropiske regioner.

Fodnoter

Eksterne henvisninger 

 THE LIGURIAN OR ITALIAN ALP-BEE Artikel i The Sydney Morning Herald 30. oktober 1862
 BEE CULTURE Artikel i The Sydney Morning Herald 14. august 1914

Bier
Envigado

Envigado () er en by i den colombianske provins Antioquia, beliggende i den sydlige del af Aburrádalen og tilhørende Área Metropolitana del Valle de Aburrá. I sin nordlige ende grænser den op til El Poblado; i syden til Sabaneta; i øst til El Retiro og Caldas og i vest til Itagüí. Byen er kendt for at være fødested for den colombianske eksistentialistiske filosof Fernando González. Hans hus, Otraparte, er i dag et kulturcenter og museum dedikeret til hans minde og værker.

Eksterne henvisninger 
 Officielt websted  
 Mi Pueblo, Envigado  

Byer i Colombia
Home Office

Home Office (HO) er det britiske indenrigsministerium. Ministeriet har hovedkvarter i Marsham Street 2 i Westminster. Det er ansvarligt for politiet, immigration/grænsekontrol, samt kontraterrorisme og rigets sikkerhed. Ministeriet blev etableret 1782, da det tidligere Southern Department fra 1660 blev omdannet til Home Office, mens Northern Department blev det nye Foreign Office. De to tidligere ministerier havde de samme ansvarsområder, men havde tidligere fordelt opgaverne geografisk.

Fodnoter

Eksterne henvisninger 
 

Ministerielle departementer i Storbritannien
Indenrigsministerier
Etableret i 1782
Festa da Uva

Festa da Uva er en fejring af italiensk kulturarv, der holdes hvert andet år i Caxias do Sul, Rio Grande do Sul i det sydlige Brasilien. Festa da Uva holdes i februar hvert lige år. Under Festa da Uva afholder pavillonerne i Caxias do Sul attraktioner hovedsageligt fra Sydamerika, men også fra andre regioner af verden. Besøgende kan smage på oste, druer og diverse brasilianske vine. De store menneskeflokke drager også uafhængige sælgere til, som kan leje boder for at sælge lokalprodukter fra den sydlige gaúchoprovins.

Festa da Uva afholder også parader, der går igennem byen om natten. Festen ledes af en Rainha (Dronning) og to Princesas (Prinsesser), som skal dyste i en skønhedskonkurrence for at blive valgt. Første gang en dronning blev valgt til Festa da Uva var i 1933.

Eksterne henvisninger
 Fotogalleri af Festa da Uva 
 Officiel Festa da Uva-webside  

Festivaler
Brasilien
Maskine (flertydig)

Maskine eller maskinen har flere betydninger:
 Maskine - En maskine er et mekanisk, organisk og/eller elektronisk redskab (fx apparat eller værktøj), som overfører og/eller ændrer energi for at udføre eller hjælpe i udførelsen af en ønsket opgave.
 Maskinen (band) - svensk band.
ISE

ISE er en forkortelse, som anvendes i flere forbindelser:
 Institut for Samfundsvidenskab og Erhverv ved RUC

 Iceland School of Energy ved Reykjavík Universitet
 Information Sharing Environment - grundlagt af U.S. Congress
 Institute for Social Ecology
 Institute of Software Engineers
 International Securities Exchange
 International Society of Electrochemistry
 Irish Stock Exchange
 Islamabad Stock Exchange
 Islamic Society of Engineers
 Istanbul Stock Exchange
 Initiative for Science in Europe
 International Student Exchange
 Fraunhofer Institute for Solar Energy Systems ISE
Unfaithful (film fra 2002)

Unfaithful er en amerikansk film fra 2002, der er instrueret af Adrian Lyne. I hovedrollerne ses Richard Gere og Diane Lane.

Rolleliste 
 Richard Gere som Edward Sumner
 Diane Lane som Constance "Connie" Sumner
 Olivier Martinez som Paul Martel
 Erik Per Sullivan som Charlie Sumner
 Chad Lowe som Bill Stone
 Dominic Chianese som Frank Wilson
 Erich Anderson som Bob Gaylord
 Michelle Monaghan som Lindsey
 Kate Burton som Tracy
 Margaret Colin som Sally
 Željko Ivanek som Detective Dean
 Michael Emerson som Josh
 Joseph Badalucco Jr. som Train Conductor

Referencer

Eksterne henvisninger 
 

Amerikanske film fra 2002
Dramafilm fra USA
Thrillerfilm fra USA
Olivier Martinez

Olivier Martinez (født 12. januar 1966 i Paris) er en fransk skuespiller, der er mest kendt for filmen Before Night Falls fra 2000.

Udvalgt filmografi 
 1993: Un, deux, trois, Soleil – Petit Paul
 1995: Husaren på taget – Oberst Angelo Pardi
 1997: La femme de chambre du Titanic – Horty
 2000: Before Night Falls – Lázaro Gómez Carriles
 2002: Unfaithful – Paul Martel
 2003: S.W.A.T. – Alexander Montel
 2004: Taking Lives – Paquette
 2012: Dark Tide – Jeff Mathieson

Privatliv 
Han var tidligere sammen med den amerikanske skuespillerinde Mira Sorvino og den australske sangerinde Kylie Minogue. I 2013 blev han været gift med den amerikanske skuespillerinde Halle Berry. Sammen har de en søn, der blev født i 2013. Parret blev skilt i 2016.

Referencer

Eksterne henvisninger 

 

Filmskuespillere fra Frankrig
Personer fra Paris
César for største mandlige filmhåb
Adrian Lyne

Adrian Lyne (født 4. marts 1941 i Peterborough, Cambridgeshire, England) er en filminstruktør fra Storbritannien.

Tidlig karriere 
Han startede sin karriere som instruktør for reklamefilm i England på 1970'erne, sammen med instruktører som Ridley Scott, Alan Parker og Tony Scott. Hans første spillefilm, teenage-dramaet Foxes (1980), med Jodie Foster i hovedrollen og Randy Quaid i en anden stor rolle, fik stor succes. Men Adrian Lyne's store gennembrud kom først i hans næste film, Flashdance (1983), med Jennifer Beals i hovedrollen som den eksotiske natklub-dansere Alex Owen, som drømmer om en karriere som klassisk danser. Her udmærkede Adrian Lyne sig som en instruktør med speciale for sans og erotiske scener.

Drama, spænding og erotik 
De fleste af Adrian Lynes film er spændings-dramaer med erotisk og sensuelt indhold. I hans næste film, Nine 1/2 Weeks (1986), gik han længere i de erotiske beskrivelser. Denne erotiske historie om John, spillet af Mickey Rourke, og Elizabeth spillet af Kim Basinger, handler hovedsageligt om et forhold som baserer sig på et farligt sexspil, men da de ikke kender hinanden godt på andre planer. Efterhånden som Johns sociopatiske træk kommer frem, bliver forholdet mere og mere kompliceret – og farligt. Filmen blev en stor succes.

Lignende tematik gentog sig i hans næste film, Farligt begær (1987). Men her var rollerne byttet om – og kvinden, spillet af Glenn Close, er sociopaten og Michael Douglas den uheldige mand som roder sig ud i den forkerte kvinde. Han og hans familie bliver terroriseret af den jaloux og samvittighedsløse kvinde. Filmen blev nomineret til seks Oscars, bl.a. for "Bedste film", "Bedste instruktør" og "Bedste kvindelige hovedrolle".

Farligt Begær bevægede sig nærmere en thriller/gyserfilm, og dette fulgte Adrian Lyne op med sin næste film; gyserfilmen Jacobs Ladder (1990) med Tim Robbins i hovedrollen. Derefter fulgte det erotiske drama Et frækt tilbud (1993) med Demi Moore, Robert Redford og Woody Harrelson på rollelisten.

Hans næste film, Lolita (1997) var et remake af Stanley Kubricks kontroversielle film fra 1962. I Adrian Lynes version af filmen spiller Jeremy Irons den ældre herremand som forelsker sig i – og indleder et seksuelt forhold til – den 13 år gamle pige Lolita, spillet af Dominique Swain. I andre bærende roller her finder vi også Melanie Griffith og Frank Langella.

Hans sidste film, Unfaithful (2002) med Richard Gere og Diane Lane i hovedrollerne ledede til en Oscar-nominering, for "Bedste kvindelige hovedrolle".

Adrian Lyne var aktuel som instruktør for filmen Starman (1984) for producent Michael Douglas, men instruktør-arbejdet gik til sidst til gyserfilm-mesteren John Carpenter.

Filmografi 
 1980 – Foxes
 1983 – Flashdance
 1986 – Nine 1/2 Weeks
 1987 – Farligt begær
 1990 – Jacob's Ladder
 1993 – Et frækt tilbud
 1997 – Lolita
 2002 – Unfaithful

Referencer

Eksterne henvisinger 
 

Filminstruktører fra Storbritannien
Personer fra Peterborough
Farligt begær

Farligt begær (originaltitel: Fatal Attraction) er en thriller fra 1987 om en gift mand som har en weekends-affære med en kvinde som nægter at afslutte forholdet og som bliver besat af ham. Den blev instrueret af Adrian Lyne, og hovedrollerne spilles af Michael Douglas, Glenn Close og Anne Archer. Filmen blev tilpasset af James Dearden og Nicholas Meyer fra en tidligere kortfilm af Dearden for britisk fjernsyn under navnet Diversion. Filmens handling ligger tæt op ad handlingen i Play Misty for Me fra 1970.

Farligt begær var en stor succes både nationalt og internationalt, og indtjente de næsthøjeste indtægter af filmer i USA i 1987. Den blev godt modtaget af kritikere og modtog seks Oscar-nomineringer, blandt andet for bedste film. Rollefiguren Alex Forrest er blandt de mere kendte filmeksempler på personer med Borderline-personlighedsforstyrrelse. Filmen står også bag udtrykket «kaninkoger» (engelsk: «bunny boiler»).

Rolleliste
 Michael Douglas – Dan Gallagher
 Glenn Close – Alex Forrest
 Anne Archer – Beth Gallagher
 Ellen Hamilton Latzen – Ellen Gallagher
 Stuart Pankin – Jimmy
 Ellen Foley – Hildy
 Fred Gwynne – Arthur
 Meg Mundy – Joan Rogerson
 Tom Brennan – Howard Rogerson
 Lois Smith – Martha
 Mike Nussbaum – Bob Drimmer
 J.J. Johnston – O'Rourke
 Michael Arkin – Løjtnant

Eksterne Henvisninger 

Amerikanske film fra 1987
Thrillerfilm fra USA
Chris Borup Preuss

Chris Borup Preuss (født 22. august 1992 i Sønderborg) er en dansk politiker fra Venstre, som er folketingskandidat i Sønderborg-kredsen. Han har været landsformand for Venstres Ungdom 19. september 2015 - 16. september 2017. Han var desuden formand for Dansk Ungdoms Fællesråd fra 11. juni 2019 til 4. december 2021.

Baggrund 
Chris Borup Preuss er opvokset i Gråsten, og blev student fra Sønderborg Statsskole i 2011. Han er uddannet folkeskolelærer fra Københavns Professionshøjskole.

Politisk karriere 
Han har tidligere været formand for VUs lokalforening i Sønderborg. I 2013 blev han valgt som næstformand for landsorganisationen, hvor han afløste Jens Husted. Han blev valgt til landsformand for VU i 2015 og bestræd denne post i 2 år. Han var desuden medlem af Dansk Ungdoms Fællesråds styrelse og forretningsudvalg, og var fra 11. juni 2019 til 4. december 2021 valgt som formand for DUF. 

Siden 1. juni 2018 har han været erhvervspolitisk konsulent hos Landbrug & Fødevarer, men blev d. 17. februar 2020 forfremmet til seniorkonsulent og skiftede til Landbrug & Fødevarers public affairs afdeling.

I april 2022 meddelte han, at han ville gå efter at overtage Ellen Trane Nørbys folketingskreds, efter at hun meldte sin afgang, og han vandt kampvalget om kredsen. Han blev ikke valgt ind ved Folketingsvalget d. 1. november 2022, men blev med 4021 personlige stemmer 2. suppleant for Venstre i Sydjyllands storkreds.

Referencer 

Formænd for Venstres Ungdom
Politikere fra Venstre
Personer fra Sønderborg